Spil som sidst Forud for weekendens SAS Liga-kamp imod FC Nordsjælland vil AaB-træner Bruce Rioch have en præstation, som sidste del af kampen mod AC Horsens. - Hvis vi kan spille, som vi gjorde i anden halvleg mod AC Horsens imod FC Nordsjælland, har vi gode chancer. Allan Kuhn og jeg har set kampen igennem, og mens første halvleg var under standard, var jeg godt tilfreds med præstationen i anden, hvor vi skabte mange chancer, selvom det tog os lang tid at få scoret i kampen, siger cheftræneren. Under stregen AaB ligger lige nu under nedrykningsstregen. Bruce Rioch håber da også på lidt medvind. -I virkeligheden føler jeg, vi i øjeblikket mangler heldet en smule, men sådan er det ofte, når man ligger i den nederste halvdel af tabellen, siger Bruce Rioch i en pressemeddelelse.

Opsummering:
AaB skal blive ved med at kæmpe, og mangler bare lidt held, mener Bruce Rioch.